

БЕОГРАД

**Понуда бр.564/2024**

31.08.2024.

 **ОШ „ЈАНКО ВЕСЕЛИНОВИЋ“**

 **Умчарска бр. 2,**

**Вождовац, Београд**

**П Р И Х В А Ћ Е Н А П О Н У Д А**

**ЗА ОСИГУРАЊЕ УЧЕНИКА ОШ „ЈАНКО ВЕСЕЛИНОВИЋ“ ОД ПОСЛЕДИЦА** **НЕСРЕЋНОГ СЛУЧАЈА (НЕЗГОДЕ) ЗА ШКОЛСКУ 2024/2025. г.**

„АМС Осигурање“ и ове године осигурава ученике и студенте по веома повољним условима, са намером да се деци, ученицима и студентима пружи одговарајућа заштита у случају настанка несрећног случаја и да им се обезбеди помоћ када је, поред моралне, потребна и материјална подршка.

Временско трајање осигурања је **Школска 2024./2025. година са припадајућим распустима и празницима**, при чему су **сви ученици осигурани 24 сата дневно и то без обзира на место евентуалне незгоде**.

**На седници Савета родитеља школе, одржаној 12.9.2024. године донета је одлука да се од свих опција из доње табеле, за колективно осигурање ученика изабере понуда „АМС Осигурања“, р.бр.опције 7 за коју годишња премија износи 500,00 динара:**



**ПОСЕБНЕ ПОГОДНОСТИ**:

- **Уколико се осигура 90% ученика, „АМС Осигурање“ ће за остале ученике обезбедити бесплатну осигуравајућу заштиту**.

**„АМС Осигурање“ Вам нуди да ученицима Ваше Школе обезбедите додатну заштиту под најповољнијим условима!**

**Уговорени облици осигурања:**

**- Инвалидитет**

Подразумева различите степене трајног губитка опште радне способности, по основу којих се исплаћује износ сразмеран утврђеном проценту инвалидитета од осигуране суме за стопроцентни инвалидитет. Степени инвалидитета су унапред дефинисани у табели инвалидитета, која је саставни део уговора о осигурању / полисе осигурања. У случају подношења одштетног захтева степен инвалидитета одређује стручна комисија Осигуравача на основу достављене медицинске документације.

- **Смрт**

Као последица несрећног случаја, подразумева исплату уговорене осигуране суме.

- **Прелом кости - без обзира на врсту и тежину прелома**

Уговорен као осигурани случај подразумева **потпуни** или **делимични** прекид континуитета кости који је настао као последица механичке силе на кост (трауматски преломи), при коме интензитет механичке силе прелази границу физиолошке еластичности костију. У случају настанка прелома кости услед незгоде исплаћује се накнада за прелом кости у уговореном износу само уколико не постоје трајне последице (тј. нема инвалидитета), у супротном биће исплаћена накнада по основу инвалидитета. Самим тим, по основу прелома кости услед незгоде исплаћује се накнада за прелом кости или накнада за инвалидитет без могућности истовременог добијања обе накнаде.

- **Дневна накнада**

Дневна накнада се исплаћује по дану привремене спречености ученика за похађање наставе услед последица несрећног случаја (незгоде), а поред одсуства са наставе због последица незгоде, сматра се да је осигураник неспособан за школски рад (поред случаја изостанка са школске наставе) и у случају непокретљивости појединих удова услед имобилизације, када не може да пише, црта и обавља остале задатке, при чему осигуравач исплаћује осигуранику уговорени износ дневне накнаде и за дане похађања наставе, у складу са потврдом лекара који га је лечио, али највише за 30 дана. Дневна накнада се може исплатити и само на основу службене потврде школе у којој мора бити наведено колико времена осигураник није похађао школу (значи, без потврде лекара). Обавеза осигуравача на исплату дневне накнаде за привремену спреченост ученика за похађање наставе не постоји за дане када нема наставе, по званичном календару васпитно-образовног рада.

- **Трошкови лечења**

Представљају уговорени облик осигурања којим, уколико несрећни случај има за последицу нарушење здравља осигураника које захтева лекарску помоћ, а уговорена је и накнада трошкова лечења, осигуравач по завршетку лечења исплаћује следеће накнаде: накнаду стварних и нужних трошкова лечења, учињених најдуже у току године дана од дана настанка осигураног случаја; као и **болнички дан** (накнада за сваки дан проведен на лечењу у установама стационарног типа) која се исплаћује у висини **5‰** од уговорене суме за трошкове лечења, а на основу отпусне листе одговарајуће здравствене установе, изузев здравствених установа у приватном власништву, али највише до 30 дана болничког лечења.

- **Хируршка интервенција**

Накнада за хируршку интервенцију неопходну услед незгоде представља уговорени облик осигурања операције (хируршке интервенције) која је над осигураником извршена услед последица несрећног случаја (незгоде), независно од тога да ли је несрећни случај оставио трајне последице (инвалидитет) или не. У зависности од категорије извршене хируршке интервенције (операције) исплаћује се проценат (**50%**; **75%**; или **100%**) од осигуране суме уговорене полисом осигурања.

- **Ујед пса**

Накнада за осигурани случај уједа (угриза) пса подразумева паушалну накнаду из осигурања за лакше (огуљотине, хематоме и сл.) или теже (вишеструке повреде, отворене ране и др.) повреде које настају нападом пса, изузев у случају уједа сопственог пса осигураника. Висина накнаде у случају уједа пса је унапред одређена - уколико су у питању лакше повреде, исплаћује се **50%** осигуране суме, а у случају тежих повреда, **100%** уговорене осигуране суме.

- **Појам несрећног случаја**

Несрећним случајем сматра се сваки изненадни и од воље осигураника независни догађај који, делујући углавном споља и нагло на тело осигураника, има за последицу његову смрт, потпуни или делимични инвалидитет, пролазну неспособност за рад или нарушење здравља које захтева лекарску помоћ. Несрећним случајем се сматрају нарочито следећи догађаји: гажење, судар, удар каквим предметом или о какав предмет, удар електричне струје или грома, пад, оклизнуће, сурвавање, рањавање оружјем, разним другим предметима или експлозивним материјама, убод каквим предметом, удар или ујед животиње и убод инсекта, изузев ако је таквим убодом проузрокована каква инфективна болест.

Као несрећни случај сматра се и следеће: тровање хемијским агенсима (осим професионалних обољења); инфекција повреде проузрокована несрећним случајем; тровање услед удисања гасова или отровних пара; опекотине ватром или електрицитетом, врућим предметом, течностима или паром, киселинама, базама и сл.; дављење или утопљење; гушење или угушење…

 **Напоменe:**

* **Како бисмо, у најбољем интересу што квалитетније заштите деце, родитеље/старатеље што детаљније упознали са информацијама датим у Прихваћеној понуди, предлажемо да се упознају са свим елементима путем Интернет презентације АМС ОСИГУРАЊА (**[**https://www.ams.co.rs/ponuda-osiguranja/osiguranje-lica**](https://www.ams.co.rs/ponuda-osiguranja/osiguranje-lica) **у менију: „Učenici i studenti“) где се налазе Општи услови за осигурање лица од последица несрећног случаја (незгоде) и Допунски услов за осигурање ученика и студената од последица несрећног случаја (незгоде) са одговарајућим предуговорним информацијама за уговараче осигурања и осигуранике у складу са Законом о осигурању.**

 **За све додатне информације и консултације молимо да нам се обратите, као овлашћеном брокеру „АМС Осигурања“ а.д.о.:**

 **e – mail:** **ponude@****3dmediator.com**

 **064/883-9903**